خاریجده یاشایان تورک‌لر سس وئردی‌لر، بولتن لر آنکارایا گتیریلدی.
تورکیه‌-ده پرزیدنت و 27-جی دؤور پارلامنت سئچکی‌لر اوچون ژوئن‌ین 7-ده خاریجی اؤلکه‌لرده باشلایان سس وئرمه پروسه‌سی باشا چاتدیق‌دان سونرا ایستیفاده ائدیلن سئچکی بولتن لری تورک هاوا یول‌لارینا عایید طیاره ایله پایتاخت آنکارایا گتیریلدی.
اسن بوغا هاوا لیمانیندا رسمی شخص‌لر طرفیندن تحویل آلینان بولتن لر پولیسین موشاییتی ایله تیرلارلا آنکارا تیجارت اتاقی کنگره مرکزینه آپاریلدی، خصوصی انبارلارا یئرلشدیریلدی.
وئریلمیش سس‌لرین اولدوغو یوکون قارشیلانماسیندا سیاسی پارتی نماینده‌لری ده ایشتیراک ائتدی‌لر.
سئچکی بولتن لری تورکیه‌ده سس وئرمه پروسه‌سی باشا چاتانا قدر محافظه ائدیله‌جک و 24 ژوئن ده تورکیه واختی ایله ساعات 17.00-ده سس وئرمه باشا چاتدیق‌دان سونرا ساییلماغا باش‌لانا‌جاق.
خاطیرلاداق کی، خاریجی اؤلکه‌لرده یاشایان 3 میلیون 47 مین 323 سئچیجی اوچون 60 اؤلکه‌ده، 123 نماینده‌لیکده سئچکی منطقه‌سی قورولموشدو.
سئچیجی‌لردن 1 میلیون 486 مین 408-ی 24 ژوئن پرزیدنت و 27-جی دؤور پارلامئنت سئچکی‌لری اوچون سس وئریب.
